Diari Oficial de la Generalitat Valenciana


Sumari del DOGV 7001, del 11-04-2013 (2013/3222)

Notificació de la sentència dictada en el juí verbal número 1720/2011.
----------------------------------------------------------------------

### Dades del document

Número de DOGV
:   7001

Data del DOGV
:   11-04-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/3222


Organisme emissor
:   Jutjat de Primera Instància Número 18 de València

Tipus de document
:   Edicte

Notificació de la sentència dictada en el juí verbal número 1720/2011. [2013/3222]  
Edurne Zubia Zubimendi, secretària judicial del Jutjat de Primera Instància número 18 de València, fa saber que en el juí a què es fa referència al marge, s'hi ha dictat la resolució que, literalment, és com es diu:   
«Sentència número 129/2012  
València, 11 de juny de 2012  
María Cecilia Torregrosa Quesada, magistrada jutgessa del Jutjat de Primera Instància número 18 de València, he vist estes actuacions de juí verbal número 1720/2011, seguides davant d'este Jutjat a instàncies d'Empresa Mixta Valenciana de Aguas, SA, representada per la procuradora Gloria Benlloch Soriano i assistida del lletrat López Arbide, contra Juan Antonio Tormo García i M.ª Sacramento Sánchez Arriaza, en situació processal de rebel·lia, sobre resolució de contracte i reclamació d'una quantitat, i, basant-se en els següents: [...]  
Vistos els articles esmentats i tots els altres que hi són aplicables de manera general i pertinent.  
Dispositiva  
Estime la demanda formulada per Empresa Mixta Valenciana de Aguas, representada per la procuradora Gloria Benlloch Soriano, contra Juan Antonio Tormo García i M.ª Sacramento Sánchez Arriaza, en situació processal de rebel·lia, i:  
1r. Declare resolt el contracte de subministrament d'aigua i instal·lació i reparació del comptador relatiu a l'immoble vivenda siti a València, al carrer de Marí Albesa, número 47, 3a, i condemne Juan Antonio Tormo García a abonar a Emivasa la quantitat de 1.499,87 euros en concepte de subministrament d'aigua efectuat i no satisfet, i al pagament dels interessos convinguts, o, a falta de conveni, els legals de la dita suma des de la interpel·lació judicial, i també al pagament de les factures que es produïsquen des de la interposició de la demanda fins a l'efectivitat de la sentència.  
2n. Condemne la demandada, M.ª Sacramento Sánchez Arriaza, a sotmetre's a la dita resolució, autoritze l'entrada al seu domicili i ordene que s'adopten totes les mesures que resulten necessàries per al cessament efectiu del subministrament d'aigua; i autoritze els demandants a entrar en el dit immoble on es troba instal·lat el comptador per a poder interceptar el pas d'aigua.  
Tot això amb imposició de les costes processals a la part demandada.  
Notifiqueu la present resolució a les parts, amb expressió que pot interposar-s'hi en contra un recurs d'apel·lació a preparar davant d'este Jutjat, en els 20 dies següents a la notificació, per a l'Audiència Provincial de València.  
De conformitat amb el que disposa la disposició addicional 15a de la Llei Orgànica del Poder Judicial, introduïda per la Llei Orgànica 1/2009, de 3 de novembre, per a admetre a tràmit el recurs d'apel·lació serà requisit imprescindible que s'haja consignat en l'entitat Banesto i en el compte de consignacions d'este Jutjat i procediment la suma de 50 euros, fixant com a concepte «recurs 02 civil apel·lació».  
  
Esta és la meua sentència que, jutjant en esta instància, pronuncie, mane i firme.»  
Atés que es desconeix el domicili o la residència actuals de la part demandada, Juan Antonio Tormo García, s'ha acordat la fixació del present edicte en el tauler d'anuncis d'este Jutjat, a fi que valga de notificació als demandats esmentats.  
  
València, 12 de desembre de 2012.- La secretària judicial: Edurne Zubia Zubimendi.